સાલ મુબારક ! નવું વર્ષ આપણને સમય ના કાળ ચક્ર નો એહસાસ અપાવે છે ... એક તરફ અંત તો બીજી તરફ આરંભ...સૃષ્ટિની આ સમય રચના આપણને ઘણું સૂચવે છે, ઘણું શીખવે છે. સાલ ખરેખર મુબારક કેવી રીતના બને ? જીવન માં પ્રેમ અને શાંતિ કાયમ કેવી રીતે રહી શકે ? મારો તો એક સરળ નિયમ - વીતેલા સમયમાં થયેલા મન ભેદ અથવા કોઈ બીજા પ્રકાર ની નકારાત્મક લાગણીઓ જો ઉત્પન્ન થઇ હોય તો એને ભૂલી, અને સ્વચ્છ મન સાથે નવ વર્ષ નો આરંભ કરવો. આપણે સૌ આપણા ઘર, મકાન અથવા ઓફીસ ની સફાઈ કરી, જૂની બિનજરૂરી વસ્તુઓને આ પ્રસંગે ત્યજતા હોઈએ છીએ, બસ તેવીજ રીતે જીવન માં ભરાઈ ગયેલી નકારાત્મકતા ને ત્યજી ને જાગૃત જીવન અને સ્વચ્છ મન સાથે આગળ વધી શકાય એવી શક્તિ અને સરળતા કેળવવાનો સંકલ્પ કરીએ. આપ સૌનું નવું વર્ષ શાંતિ, સ્વાસ્થ્ય, ઉન્નતિ અને પ્રેમથી ઉજળું રહે એવી અંતઃકરણ થી મનોકામના. #HappyNewYear #NutanVarshabhinandan #samvat2075